
Republika  Hrvatska
Trgovački sud u Zadru
Dr. Franje Tuđmana 35
23000 Zadar


R E P U B L I K A  H R V A T S K A 

Z A K LJ U Č A K 

Trgovački sud u Zadru, po sutkinji Ardeni Bajlo, povodom prijedloga dužnika GRAĐENJE RADIĆ d.o.o., Brodarica, Ražinska 46, OIB: 73664837958, zastupanog po osobi ovlaštenoj za zastupanje Mladenu Radiću od 15. travnja 2019. za otvaranje predstečajnoga postupka, 23. travnja 2019. 
 
z a k lj u č i o  j e

	I. Nalaže se uvodno označenom dužniku u roku od 8 dana od dana dostave ovog zaključka, dopuniti svoj prijedlog za otvaranje predstečajnoga postupka od 15. travnja 2019. na način da:
- dostavi u spis predmeta izvornik potvrde Financijske agencije radi utvrđivanja prijeteće nesposobnosti dužnika za plaćanje i postojanja okolnosti pobliže navedenih u članku  4. stavku 2. podstavku 1. Stečajnog zakona (Narodne novine broj 71/15 i 104/17 dalje: SZ).
- ako postoje okolnosti u smislu odredbe čl. 4. st. 2. podstavka 2. i 3. SZ-a, nalaže se dužniku u navedenom roku dostaviti u spis i obračun neisplaćenih plaća zaposlenicima te potvrdu Ministarstva uprave-Porezne uprave na okolnost da je dostavljeni obračun o neisplati plaća sastavljen u skladu s važećim propisima.
- dostavi popis imovine i obveza stečajnog dužnika u skladu s čl. 17. Stečajnog zakona
- dostavi financijske izvještaje u skladu sa zakonom o računovodstvu kako to propisuje odredba članka 26. stavak 1. podstavak 1. Stečajnog zakona
- dostavi dokaz o ukupnoj aktivi i o ukupnom prihodu u skladu sa odredbom članak 26. stavak 1. podstavak 3.
- dostavi prijedlog plana restrukturiranja u skladu sa odredbom članka 26. stavak 1. podstavak 4. sa sadržajem propisanim člankom 27. Stečajnog zakona
- uplati predujam za troškove predstečajnog postupka u iznosu od 5.000,00 kuna u roku od 8 dana od dostave ovog zaključka na depozitni račun suda HR4323900011300000857, s pozivom na model 00, pozivom na broj 221 – 154-2019.
II. Ako dužnik ne dopuni svoj prijedlog za otvaranje predstečajnoga postupka u skladu s uputom suda iz točke I. ovog zaključka, odnosno ako ne uplati zatraženi predujam sud će  odbaciti isti kao nepotpun sukladno odredbi čl. 31. st. 3. SZ-a. 

U Zadru 23. travnja 2019. 

Za točnost otpravka-ovlaštena službenica:                                             Sutkinja
[bookmark: _GoBack]                Nena Mužanović                                                             Ardena Bajlo,  v.r.
	
	Pouka o pravnom lijeku: 
	Protiv ovog zaključka o upravljanju postupkom nije dopuštena žalba (čl. 19. st. 7. Stečajnog zakona). 


  	Dostaviti: 
1. Podnositelju prijedloga-dužniku putem e-Oglasne ploče suda
1. Računovodstvo

